Lotharinge (Karolingisch Midderiek)

Lotharinge, 't Midderiek of Midde-Francië (Latien: Francia Media of regnum quondam HlothariiAnnales Vedastini: regnum quondam Hlotharii; '[het] rijk [dat] ooit van Lotharius [was]') waor e deel van 't Karolingische riek dat an Lotharius I (†855) veel nao d'r doeëd van z'ne vader Lodewijk de Vrome († 840). De rieksdeling vón ze besjlaag bie 't Verdraag van Verdun (843). Lotharius waoërt teves keizer över 't gaanse Karolingische riek.
Territorium
Lotharinge omvatte ruw eweg de vólgende gebiede (van allewiel):
 Nederland; nao gelang de interpretatie mèt of zoonder Oos-FrieslandOver de interpretatie van de noordgrens bestaan verschillende inzichten. In de oude opvatting omvatte het heel Frisia, dus tot en met Oost-Friesland; Kaj van Vliet (2002) In kringen van kanunniken. Munsters en kapittels in het bisdom Utrecht. 695-1227 Walburg Pers, Zutphen, blz. 134 is van mening dat de grens bij het Vlie lag.
 De Nederrien, en 't Duutsje Rienlaand ten weste van de Rien, inbegraeëpe sjtaej wie Kölle, Koblenz en Mainz.
 Belsj ten ooste van de Sjelde, dus zoonder 't graafsjap Vlaandere
 Luxemburg
 't Fraanse Lotharinge
 d'r Elzas
 Bourgondië
 Franche-Comté
 Rhône-Alpes
 Provence
 Zjwitserlaand ten weste van d'r Rien 
 Noord-Italië
Tale en religie
De tale die in Lotharinge gekald waoërte waore Frankisch, Aodfraans, Occitaans, Arpitaans, Aodhoeëgduutsj, Aodsaksisch, Aoddfries.De religies die aa gehange waoërte waore 't Christendom en Germaans heidendom.
 Deling in 855 
Bie 't överlijde van Lotharius in 855 waoërt mèt 't Verdraag van Prüm Lotharinge nao 't Salische gewoeënderech verdeeld oonder z'n zone.
E deel van 't gebied kwieëm oonder d'r naam 'Köninkriek Lotharinge' (de Nederlande, Fraans-Lotharingen en d'r Elzas) an Lotharius II.
E groeët deel van Bourgondië, Arles en de Provence kieëm an Karel d'r Jónge.
Italië góng same mèt d'r keizerstitel nao d'r odste zoon Lodewijk II.
 Èng 
Karel sjtórf in 863 zoonder naozate, oeënao zie gebied waoërt verdeeld tösje z'n breurs Lotharius II en Lodewijk II. Naodat Lotharius II in 869 sjtórf, waoërte z'n bezittinge bie 't Verdraag va Èèsde (870) verdeeld tösje z'n noonke, Lodewijk d'r Duutsjer van Oost-Francië en Karel d'r Kale van West-Francië. Hiemèt kieëm 'n èng an 't Koninkriek Lotharinge en waoërt d'r basis gelach vör 't Fraankriek en Duutsjlaand van allewiel.

Lodewijk II sjtórf in 876 zoonder wèttige naozate, z'n bezittinge gónge nao Karloman van Oost-Francië, d'r zoon van Lodewijk d'r Duutsjer. Dör 't Verdraag van Ribemont (880) kieëm vervólges gaans Lotharinge bie Oost-Francië es 't Hertogdom Lotharinge.

Referenties

Categorie:Heilig Rooms Riek